b'\n_START_ARTICLE_\nLeskovica, Gorenja vas - Poljane\n_START_SECTION_\nZgodovina\n_START_PARAGRAPH_\nV\xc4\x8dasih je malokdo hodil v slu\xc5\xbebo, ceste so bile slabe. Bogatej\xc5\xa1i kmetje so imeli vpre\xc5\xbeno \xc5\xbeivino, najve\xc4\x8dkrat je bil to vol, revnej\xc5\xa1i, t. i. bajtarji, pa so morali seno in vse pridelke, kar so jih pridelali na njivah, prenesti s ko\xc5\xa1i ali pripeljati z doba narejenimi \xc2\xbbcizunki\xc2\xab._NEWLINE_Pred drugo svetovno vojno je bila Leskovica na meji med Italijo in Kraljevino SHS. Starej\xc5\xa1i ljudje pripovedujejo, da so bili to te\xc5\xbeki \xc4\x8dasi za pre\xc5\xbeivetje, saj so velikokrat \xc5\xbeiveli v strahu in pomankanju. V kraju sta bili gostilna in trgovina, katere ni ve\xc4\x8d zaradi konkurence velikih trgovin in dobre povezave z dolino._NEWLINE_Leta 1994 je Leskovica dobila vodovod in asfaltno cesto iz Kopa\xc4\x8dnice do za\xc4\x8detka vasi, najprej pa so asfalt polo\xc5\xbeili leta 1998.\n_START_SECTION_\n\xc5\xbdupni\xc5\xa1\xc4\x8de in cerkev\n_START_PARAGRAPH_\nLeskovica ima \xc5\xbeupni\xc5\xa1\xc4\x8de in cerkev, ki je posve\xc4\x8dena svetemu Urhu. Cerkev je bila zgrajena leta 1517 (496 let), obnovljena pa v letih 1735, 1853, 1973 in 2001. Ob cerkvi je pokopali\xc5\xa1\xc4\x8de, mrli\xc5\xa1ka ve\xc5\xbeica in spominska plo\xc5\xa1\xc4\x8da padlim borcem v 2. svetovni vojni. V \xc5\xbeupniji deluje me\xc5\xa1ani pevski zbor. Ob poti v Leskovico stojijo tri kapelice.'